
Uznesenie Mestský súd Bratislava II vo veci prípustnosti prevzatia a držania v zdravotníckom zariadení umiestneného: E. U., narodený XX.XX.XXXX, bytom Q. X, T., prechodný pobyt A. XX, R. F. Q., v zdravotníckom zariadení: Univerzitná nemocnica Bratislava, Pažítková 4, Bratislava, pracovisko: Nemocnica sv. Cyrila a Metoda, Antolská 11, Bratislava, takto rozhodol: Prevzatie umiestneného: E. U., narodený XX.XX.XXXX, bytom Q. X, T., prechodný pobyt A. XX, R. F. Q., v zdravotníckom zariadení: Univerzitná nemocnica Bratislava, Pažítková 4, Bratislava, pracovisko: Nemocnica sv. Cyrila a Metoda, Antolská 11, Bratislava, psychiatrické oddelenie, ku ktorému došlo dňa 1.1.2025, bolo prípustné. odôvodnenie: 1 Na základe oznámenia zdravotníckeho zariadenia z 2.1.2025 o 8:51 hod. je súdu známe, že dňa 28.12.2024 bol do zdravotníckeho zariadenia prijatý E. U., narodený XX.XX.XXXX, bytom Q. X, T., prechodný pobyt A. XX, R. F. Q. (ďalej len „umiestnený“) a odo dňa 1.1.2025 od 17:20 hod. pokračuje jeho pobyt v zdravotníckom zariadení bez jeho súhlasu. 2 V zmysle § 254 ods. 2 zákona č. 161/2015 Z. z. Civilného mimosporového poriadku (CMP), súd uznesením č. k. 5Pu 2/2025 - 6 zo dňa 2.1.2025 začal konanie o vyslovenie prípustnosti prevzatia a držania v zdravotníckom zariadení. 3 Súd vykonal dokazovanie výsluchom ošetrujúcej lekárky, oboznámením sa so zdravotnou dokumentáciou umiestneného podľa § 261 CMP a výsluchom umiestneného. 4 Oboznámením sa s názorom ošetrujúcej lekárky a so zdravotnou dokumentáciou umiestneného súd zistil, že pacient bol preložený z KJ IV. internej kliniky z jednotky intenzívnej starostlivosti, kde bol hospitalizovaný pre intoxikáciu liekmi v samovražednom úmysle. Lucídny, orientovaný, na otázky odpovedal adekvátne, psychomotoricky v norme, bez nepokoja, nálada depresívna, reaktívne podmienená, myslenie koherentné, samovražedné ideácie v myslení, poruchy vnímania neprítomné, osobnosť depresívne dekompenzovaná. Pacient naďalej verbalizuje samovražedné myšlienky, napriek tomu chce byť prepustený, aby mohol realizovať svoj suicidálny pokus. Z uvedeného dôvodu bolo pokračovanie hospitalizácie nedobrovoľné. U pacienta sa v dôsledku duševnej poruchy vyskytujú také poruchy správania, pre ktoré by mohol ohroziť najmä seba a už aj voči okoliu (agresivita pri vizite). Neposkytnutím zdravotnej starostlivosti existuje vážne riziko zhoršenia zdravotného stavu. Pacient je hospitalizovaný s diagnózou depresívna porucha po suicidálnom pokuse medikamentami, syndróm závislosti od drog, pacient udáva, že mu bola diagnostikovaná bipolárna afektívna porucha, čo sa preveruje, bol hospitalizovaný na viacerých pracoviskách. 1. Súd vykonal dokazovanie výsluchom umiestneného. Umiestnený uviedol, že sa proste predávkoval liekmi, už to nespraví. Cíti sa dosť zle, má depky, lieky čo mu nastavili majú vedľajšie účinky, keď im to príde povedať ignorujú ho alebo pošlú preč. Telefón môže mať len jeden, potom sa tu človek nudí. Chce byť slobodný. Proti liečebným postupom uviedol, že keby mu dali Neurol, už ho bral a mu to pomáhalo, potom to vysadil. Druhá doktorka povedala, že to nie je vhodné. Chcel by podpísať reverz.
2. Podľa § 6 ods. 4 zákona č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov, informovaný súhlas je preukázateľný súhlas s poskytnutím zdravotnej starostlivosti, ktorému predchádzalo poučenie podľa tohto zákona. Informovaný súhlas je aj taký preukázateľný súhlas s poskytnutím zdravotnej starostlivosti, ktorému predchádzalo odmietnutie poučenia, ak v tomto zákone nie je ustanovené inak (§ 27 ods. 1, § 36 ods. 2, § 38 ods. 1, § 40 ods. 2). 3. Podľa § 6 ods. 9, písm. d) citovaného zákona, informovaný súhlas sa nevyžaduje v prípade ústavnej starostlivosti, ak ide o osobu, ktorá v dôsledku duševnej choroby, alebo s príznakmi duševnej poruchy ohrozuje seba alebo svoje okolie, alebo ak hrozí vážne zhoršenie jej zdravotného stavu. 4. Podľa § 9 ods. 4 citovaného zákona, ak ide o ústavnú starostlivosť, na ktorú sa nevyžaduje informovaný súhlas podľa § 6 ods. 9 písm. d), poskytovateľ je povinný prevzatie osoby do ústavnej starostlivosti oznámiť do 24 hodín súdu, v ktorého obvode sa zdravotnícke zariadenie ústavnej starostlivosti nachádza. O zákonnosti dôvodov prevzatia do ústavnej starostlivosti rozhodne súd. Do rozhodnutia súdu možno vykonávať len také zdravotné výkony, ktoré sú nevyhnutné na záchranu života a zdravia osoby alebo na zabezpečenie jej okolia. 5. Podľa § 262 ods. 1 CMP, súd rozhodne o prípustnosti prevzatia do zdravotníckeho zariadenia uznesením bez nariadenia pojednávania. 6. Podľa § 262 ods. 2 CMP, súd vydá uznesenie do piatich dní od obmedzenia osobnej slobody umiestneného. 7. Poskytnutie zdravotnej starostlivosti pacientovi bez jeho súhlasu je zákonom o zdravotnej starostlivosti prísne upravené a pripúšťa len štyri prípady: 1. ak ide o neodkladnú starostlivosť, kedy nemožno včas získať pacientov súhlas, ale možno ho predpokladať; 2. v prípade ochranného liečenia uloženého súdom; 3. v prípade ústavnej starostlivosti, ak ide o osobu, ktorá šíri prenosnú chorobu, a ktorá závažným spôsobom ohrozuje svoje okolie; 4. pri ambulantnej alebo ústavnej starostlivosti, ak ide o osobu, ktorá v dôsledku duševnej choroby alebo s príznakmi duševnej poruchy: a) ohrozuje seba alebo svoje okolie, b) hrozí vážne zhoršenie jej zdravotného stavu. 8. Vykonaným dokazovaním bolo preukázané, že umiestnený bol prevzatý do zdravotníckeho zariadenia z dôvodu poruchy správania (pokus o samovraždu, agresivita). U pacienta sa v dôsledku duševnej poruchy vyskytujú také poruchy správania, ktorými ohrozuje svoje okolie práve bizarnosťami a nepredvídateľným správaním a pri neposkytnutí zdravotnej starostlivosti hrozí vážne zhoršenie zdravotného stavu. S poukazom na vyššie zistený stav veci dospel súd k záveru, že umiestnený bol v tomto prípade prevzatý v súlade s § 6 ods. 9 písm. d) zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov, pretože v príčinnej súvislosti s ochorením (depresívna porucha po suicidálnom pokuse medikamentami, syndróm závislosti od drog) hrozilo vážne zhoršenie zdravotného stavu, ktoré mohlo mať za následok ohrozenie seba alebo okolia. Poučenie: Proti tomuto uzneseniu možno podať odvolanie do 15 dní odo dňa jeho doručenia na Mestskom súde Bratislava II. V odvolaní sa má uviesť, ktorému súdu je určené, kto ho podáva, ktorej veci sa týka a čo sleduje, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha, musí byť podpísané a datované. Odvolanie nemá odkladný účinok.

